
PËR CAKTIMIN E ADMINISTRATORIT TË PAVARUR NË SHOQËRINË “VEFA” 
NË ADMINISTRIM

Në mbështetje të nenit 100 të Kushtetutës dhe të nenit 7/1 të ligjit nr.8215, datë 9.5.1997 “Për kontrollin financiar të personave juridikë, jobankarë, që kanë marrë hua nga publiku i gjerë”, të ndryshuar, me propozimin e Kryeministrit, Këshilli i Ministrave

VENDOSI:

1. Z. Astrit Qerimi caktohet në detyrën e administratorit të pavarur në shoqërinë “Vefa” në administrim.
2. Ngarkohet grupi  mbikëqyrës dhe ish-administratorët e shoqërisë “Vefa” në administrim për zbatimin e këtij vendimi.

